রাজাভি খোরসন প্রদেশ
রাজাভি খোরাসান প্রদেশ () ইরানের ৩০টি প্রদেশের একটি। এটি ইরানের উত্তর-পূর্ব অংশে অবস্থিত। মাশহাদ শহর এর রাজধানী। ২০১১ খ্রিস্টাব্দের আদমশুমারি অনুযায়ী এই প্রদেশে ৫৯ লক্ষ ৯৪ হাজার ৪শ' দুই জন লোক বাস করে। ২০০৪ সালের সেপ্টেম্বর মাসে ইরানের উত্তরপূর্ব দিকের পূর্বতন খোরসন প্রদেশটিকে ভেঙে যে তিনটি প্রদেশ তৈরি করা হয়, এটি তার অন্যতম। ২০১৪ সালের জুন মাসে ইরানের রাজ্যগুলিকে যে পাঁচটি প্রশাসনিক অঞ্চলে ভাগ করা হয়, তাতে এই প্রদেশ অঞ্চল-৫'এর অঙ্গীভূত হয়েছে। বর্তমানে এই রাজ্যে জনঘনত্ব প্রতি বর্গকিলোমিটারে মাত্র ৫০ জন।
ইরান
ইরানের রাজনীতি একটি ইসলামী প্রজাতন্ত্র কাঠামোয় সংঘটিত হয়। ১৯৭৯ সালের ডিসেম্বরে গৃহীত সংবিধান এবং ১৯৮৯ সালের সংশোধনী ইরানের রাজনৈতিক ব্যবস্থাকে সংজ্ঞায়িত করেছে। সংবিধানে ইসলাম ধর্মের শিয়া মতটিকে ইরানের রাষ্ট্রধর্ম ঘোষণা করা হয়েছে।